שותא רוסתוולי

[ממוזער|240px|רוסתוולי מציג בפני המלכה תמר את "עוטה עור הנמר"; ציור של [מיהאי זיצ'י, 1881]]
[שמאל|ממוזער|220px|בול בהנפקה מיוחדת של ישראל וגאורגיה המבוסס על ציור קיר ממנזר המצלבה. ברקע הפתיח של "[עוטה עור הנמר" בעברית בתרגומו של דב גפונוב ובגאורגית (למטה)]]
**שוֹתָא רוּסתָוֵולִי** (בגאורגית: **შოთა რუსთაველი**) היה משורר גאורגי שחי במאה ה-12 (1165 – 1220 לערך). רוסתוולי, הנחשב לאחד מן המייצגים החשובים ביותר של ספרות ושירת ימי הביניים של גאורגיה, ואחד מגדולי המשוררים בכל הזמנים, כתב את הפואמה האפית הלאומית הגאורגית, "עוטה עור הנמר", שהפכה לחלק מהתודעה הלאומית הגאורגית.

רוסתוולי היה נסיך גאורגי אשר שימש כשר האוצר של המלכה תמר. על פי המסורת הגאורגית, נאלץ רוסתוולי לעזוב את גאורגיה בשנת 1185 לאחר שהואשם בפרשיית אהבים עם המלכה תמר, אהבה שהייתה בלתי אפשרית. כך או אחרת, הוא התיישב במנזר המצלבה בירושלים למשך תקופה ארוכה, כתב את הפואמה "עוטה עור הנמר" וצייר ציורי קיר. על אחד מעמודי המנזר יש פורטרט שסוברים כי הוא דמות פני המשורר, ואם כן זהו כנראה התיעוד המהימן ביותר שלו. ביוני 2004 הושחת הפרסקו ונמחקו פניו של המשורר, בעקבות כך הגישה גאורגיה מחאה רשמית לממשלת ישראל. בשנת 2005 קראה על שמו עיריית ירושלים את שם הדרך העוברת בסמוך למנזר המצלבה.

מעבר לכך ידוע מעט מאוד על חייו ואף זמן לידתו ומותו המדויקים אינם ידועים. בשנת 1960 הגיעה למנזר משלחת שמומנה על ידי האקדמיה למדעים של גאורגיה הסובייטית. המשלחת גילתה את הפורטרט של רוסתוולי, שנחשב עד אז לאבוד.

משמעות השם "רוסתוולי" היא "אדון רוסתווי" או "איש רוסתווי".

רוסתוולי למד באקדמיית גלאתי, ולאחר מכן ביוון, שם למד את השפות יוונית, ערבית ופרסית.

## הנצחה
הפרס הגבוה ביותר שניתן ברפובליקה של גאורגיה בתחומי האמנות והספרות הוא פרס שותא רוסתוולי. הרחוב הראשי של טביליסי הבירה נקרא "רוסתוולי" גם הוא, ומוסדות רבים נקראים על שמו: התיאטרון האקדמי הממלכתי, המכון ע"ש רוסתוולי לספרות גאורגית, האקדמיה הגאורגית למדעים, תחנת הרכבת התחתית רוסתוולי ונמל התעופה הבין-לאומי טביליסי.

רחוב על שמו נמצא גם במרכז קייב שבאוקראינה, שם (שותא רוסתוולי מס' 13) נמצא בית הכנסת ברודצקי. על שמו רחוב גם בירושלים, בסמוך לעמק המצלבה.

## גלריה

קובץ:1938 CPA 587.jpg|בול סובייטי מ-1938
קובץ:100 lari. Georgia, 2016 a.png|קישור=https://en.wikipedia.org/wiki/File:100_lari._Georgia,_2016_a.png|שטר 100 לארי גאורגי מ-2016|קובץ:100 lari. Georgia, 2016 a.png|שטר של 100 לארי גאורגי מ-2016 ועליו דיוקנו של רוסתוולי
קובץ:Villa Borghese - busto di Rustaveli primopiano P1030519.JPG|קישור=https://en.wikipedia.org/wiki/File:Villa_Borghese_-קובץ:Villa|קובץ:Borghese - busto di Rustaveli primopiano P1030519.JPG|פסלו בווילה בורגזה, רומא
קובץ:Shota Rustaveli memorial.jpg|פסל בטשקנט
קובץ:Sota Rusztaveli (1).jpg|פסל בבודפשט
קובץ:Shota Rustaveli garden in Holon, Israel.jpg|גן ע"ש שותא רוסתוילי בחולון
קובץ:Jerusalem-Monastery-of-the-Cross-456.jpg|אנדרטה לזכר שותא רוסתוולי - סמוך לכניסה למנזר המצלבה בירושלים
קובץ:Epitaph on Memorial Monument for Shota Rustaveli near Monastery of the Cross - Jerusalem (2023).jpg|הלוח על האנדרטה לזכר שותא רוסתוולי במנזר המצלבה
קובץ:Shota Rustaveli street, November 2022.jpg|רחוב שותא רוסתבילי, ירושלים


## ראו גם
* פעמוני עין כרם

## קישורים חיצוניים

* 
* 
* שותא רוסתוולי, עוטה עור הנמר, תרגום דב גפונוב, 1969
* 
* 
* 
* 
* 
*  "נמר של נייר" - פרק על חייו ויצירתו של שותה רוסטאוולי בפודקאסט "מינהר הזמן", באתר כאן - תאגיד השידור הישראלי
* 
* 
* 
* 
* 

## הערות שוליים

קטגוריה:אמנים שעל שמם כוכב לכת מינורי
קטגוריה:משוררים גאורגים
קטגוריה:סופרים גאורגים
קטגוריה:גאורגיה: סמלים לאומיים
קטגוריה:ממלכת גאורגיה
קטגוריה:עולים לרגל לירושלים
קטגוריה:אישים שהונצחו על בולי ישראל
קטגוריה:אישים שעל שמם פרס ספרותי
קטגוריה:אישים שהונצחו על בולי ברית המועצות
קטגוריה:אישים שהונצחו בשטרות כסף גאורגים
קטגוריה:ילידי 1172
קטגוריה:נפטרים ב-1216